CELEX: 62017CN0104
Language: el
Date: 2017-02-27 00:00:00
Title: Υπόθεση C-104/17: Αίτηση προδικαστικής αποφάσεως την οποία υπέβαλε το Curtea de Apel Pitești (Ρουμανία) στις 27 Φεβρουαρίου 2017 — SC Cali Esprou SRL κατά Administraţia Fondului pentru Mediu

29.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/22
            
         Αίτηση προδικαστικής αποφάσεως την οποία υπέβαλε το Curtea de Apel Pitești (Ρουμανία) στις 27 Φεβρουαρίου 2017 — SC Cali Esprou SRL κατά Administraţia Fondului pentru Mediu
   (Υπόθεση C-104/17)
   (2017/C 168/29)
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Pitești
   
      Διάδικοι στην υπόθεση της κύριας δίκης
   
   
      Εκκαλούσα: SC Cali Esprou SRL
   
      Εφεσίβλητη: Administrația Fondului pentru Mediu
   
      Προδικαστικό ερώτημα
   
   Έχει το άρθρο 15 της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου, της 20ης Δεκεμβρίου 1994, για τις συσκευασίες (1) και τα απορρίμματα συσκευασίας, την έννοια ότι αντιτίθεται σε νομοθεσία κράτους μέλους της Ευρωπαϊκής Ένωσης η οποία προβλέπει υποχρέωση του οικονομικού παράγοντα που διαθέτει στην εγχώρια αγορά συσκευασμένα προϊόντα και συσκευασίες, πλην όμως δεν παρεμβαίνει με κανέναν τρόπο στα προϊόντα ή στις συσκευασίες αλλά τα πωλεί με την ίδια μορφή σε οικονομικό παράγοντα ο οποίος –με τη σειρά του– τα μεταπωλεί στον τελικό καταναλωτή, να καταβάλει εισφορά της οποίας το ύψος υπολογίζεται ανά χιλιόγραμμο (kg), με βάση τη διαφορά μεταξύ, αφενός, των ποσοτήτων απορριμμάτων συσκευασίας που αντιστοιχούν στους ελάχιστους στόχους ανακτήσεως ή αποτεφρώσεως στις εγκαταστάσεις αποτεφρώσεως με ανάκτηση ενέργειας και ανάκτηση μέσω ανακυκλώσεως και, αφετέρου, των ποσοτήτων απορριμμάτων συσκευασίας που πράγματι ανακτώνται ή αποτεφρώνονται στις εγκαταστάσεις αποτεφρώσεως με ανάκτηση ενέργειας και ανακτώνται μέσω ανακυκλώσεως;
   
      (1)  Οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (ΕΕ 1994 L 365, σ. 10).